Status for Klimaplanens "Projektkatalog 2012-2013" 
Sagsfremstilling 
25.       Status for Klimaplanens "Projektkatalog 2012-2013" - Åbent 
  
  
SAGENS INDHOLD 
Favrskov Kommunes Byråd vedtog 28. august 2012 en klimaplan, som angiver de overordnede politiske mål for, 
hvor meget Favrskov Kommune skal nedbringe energiforbruget og CO2-udledningen frem mod 2025. Klimaplanen 
angiver ligeledes målet for, hvor meget Favrskov Kommune skal fremme anvendelsen af vedvarende energi. 
  
I ”Klimaplan 2025 for Favrskov Kommune” er der beskrevet fire temaer for energi- og klimaarbejdet:  
1. Energiplanlægning 
2. Energibesparelser 
3. Landbruget som energileverandør  
4. Trafik og transport  
  
I tilknytning til klimaplanen blev der vedtaget et toårigt projektkatalog. Projektkataloget gælder for 2012-2013 og 
indeholder en beskrivelse af 11 indsatsområder fordelt på de fire temaer i klimaplanen.  
  
Der skal derfor udarbejdes et nyt projektkatalog, og i den forbindelse er det naturligt at gøre status på det 
nuværende projektkatalog. 
  
Der er i 2012-2013 arbejdet med klimaplanen i henhold til projektkatalogets indsatsområder. 
  
Status på indsatsområderne primo 2014 er som følger: 
  
Energiplanlægning: 
1. Forslag til strategisk varmeplan er udarbejdet og sendt i høring.  
2. Vindmølleplanen for Favrskov Kommune er vedtaget. 
3. Projektet Energi i lokalsamfund er igangsat og Kåre Olesen og Vitten er valgt som projektbyer. Projektet gennemføres 
under partnerskabet Energi Forum Favrskov. Første del af projektet, som omhandler energitjek i private boliger, er 
gennemført og der arbejdes med pilotprojektforslag for varmeforsyningsmuligheder i de to byer. 112 boliger har fået 
et energitjek. 
  
 
Teknik- og 
Miljøudvalget 
6. marts 2014 
Sagsnr. 710-2011-
89102 
Dok.nr. 710-2014-
38999 
Sagsbehandler 
DPMETH 
  
Tidl. politisk behandling 
BY, 28.08.12, pkt. 136  
Forventet sagsgang 
TM-U 
Lovgrundlag 
  
Energibesparelser: 
4. Der er løbende gennemført flere energiprojekter i de kommunale bygninger, og der arbejdes med et ESCO-
projekt for skoleområdet. 
5. Portalen Energi Forum [adresse] er etableret som en del af Partnerskabet Energi Forum Favrskov.  
  
Landbruget som energileverandør: 
6. Josefine Gregersen er vedtaget som en integreret del af Kommuneplan 2013. 
7. Udkast til biomasseplanen forventes fremlagt på Teknik og Miljøudvalgets møde 5. maj 2014. 
8. Der er gennemført en kortlægning af udledningen af drivhusgasser i forbindelse med den eksisterende 
arealanvendelse i [adresse]. Kortlægningen forventes færdigbehandlet i foråret 2014. 
  
Trafik og transport: 
9. Cecilie Jakobsen er vedtaget. Der sker løbende prioritering af handlingsplanens forskellige stiprojekter. 
10. [adresse] deltager i det østjyske letbanesamarbejde, som på sigt skal styrke udviklingsmulighederne i 
[adresse].  
11. Der er afprøvet og anskaffet 13 hybridbiler og to elbiler i hjemmeplejen, og der arbejdes med ”Kør grønt”-kurser 
for medarbejderne. Endvidere er der arbejdet med afklaring og vurdering af pilotprojekt for anvendelse af biogas i 
transport i offentligt ejede biler. Projektbeskrivelsen for anvendelse af biogas i transporten forventes færdig i foråret 
2014. 
  
Øvrige aktiviteter på energi- og klimaområdet: 
· [adresse] har i 2012 tiltrådt den europæiske Borgmesteraftale. 
· [adresse] har i samarbejdet med Region Midtjylland gennemført en opdatering af energiregnskabet for 
Favrskov Kommune.  
· Der er i 2013 udarbejdet et forslag til Klimatilpasningsplan for Favrskov Kommune. Forslaget til 
Klimatilpasningsplan for Favrskov Kommune blev sendt i høring i december 2013. 
  
Status for indsatsområderne er koncentreret omkring de gennemførte aktiviteter i 2012-2013. I forbindelse med 
aktiviteterne omkring energibesparelser i den kommunale bygningsdrift samt gennemførelse af kør grønt kursus, 
hvor begge aktiviteter er gennemført i [adresse] eget regi, er der endvidere redegjort for CO2-
besparelsen samt besparelsen på brændstofforbruget.  
  
For øvrige indsatsområder er det endnu ikke muligt, at opgøre eventuelle effekter af de forskellige indsatsområder. 
Favrskov Kommune gennemfører hvert andet år en samlet kortlægning af energiforbruget samt CO2-udledningen. 
Denne kortlægning er gennemført for 2009 samt for 2011. Det forventes, at næste kortlægning, som vil indeholde 
2013 data, er gennemført i slutningen af 2014, idet data fra Energistyrelsen og andre dataleverandører først er 
tilgængelige i 3. kvartal i det efterfølgende år.  
  
De gennemførte aktiviteter i projektkataloget 2012-2013 forventes delvist at afspejle sig i 2013-data og derefter i 
efterfølgende kortlægninger. Dog gøres der opmærksom på, at mange af indsatsområderne i projektkatalog 2012-
2013 var centreret omkring udarbejdelsen af flere store energiplaner, som i sig selv ikke vil påvirke det samlede 
energiforbrug i [adresse].  
  
Endelig forventes resultater fra projektet om energitjek i Vitten og i Kåre Olesen, i henhold ændringer i varmeforsyningen 
eller gennemførelser af energirenoveringer i den enkelte bolig, opgjort i løbet af 2014.   
  
En nærmere beskrivelse af de enkelte projekter i projektkataloget kan ses i vedlagte bilag om status for 
projektkatalog 2012-2013 (Projektkatalog 2012-2013 er vedlagt som bilag til sagen).  
  
VURDERING 
Arbejdet har i høj grad har været fokuseret på kortlægning og planlægning indenfor området. Ligeledes har 
synliggørelse af energi og klimaområdet samt samarbejde med relevante partnere været prioriteret højt, så området 
i højere grad er kommet på dagsordenen. Tiltagene har allerede betydet reduktioner i energiforbruget og i CO2-
udledningen i den kommunale bygningsdrift, og der er fundet reduktionsmuligheder i relation til el- og varmeforbruget 
andre steder i kommunen.  
  
Det vurderes, at arbejdet med klimaplanen samt arbejdet med indsatsområderne i projektkatalog 2012-2013 med 
enkelte forsinkelser har fulgt tidsplanen. 
  
Forsinkelserne skyldes primært, at Favrskov Kommune midt i projektperioden af Staten blev pålagt at udarbejde en 
samlet Klimatilpasningsplan for hele kommunen.  
  
INDDRAGELSE/KOMMUNIKATION 
Teknik og Kultur prioriterer en god dialog med forsyningsselskaber, interessenter, virksomheder og borgere i 
kommunen højt ved gennemførelsen af de forskellige projekter 
  
Der har således i forbindelse med projektet ”Energi i lokalsamfund” været afholdt energiaftener med borgere i Vitten 
og Kåre Olesen. Der har været afholdt møder med nabokommuner i forbindelse med udarbejdelse af biogasplanen. Der 
har været afholdt interessentmøde med forsyningsselskaber og andre interessenter i forbindelse med udarbejdelse 
af udkast til biomasseplanen, og der har været afholdt dialogmøde med varmeforsyningsselskaberne i forbindelse 
med udarbejdelse af den strategiske varmeplan. 
  
Endvidere har deltagelse i Partnerskabet Energi Forum Favrskov blandt andet resulteret i en ny energiportal for 
[adresse]. Portalen www.energiforum-favrskov.dk er rettet mod energibesparelser ved både borgere og 
virksomheder og omfatter desuden oplysninger om energikilder, lovgivning, uddannelse, netværk osv.  
  
ØKONOMISKE KONSEKVENSER 
[adresse] har i budget 2012-2015 afsat 1 mio. kr. om året (anlæg), som skal medvirke til at sikre 
gennemførelse, samarbejder, dialog, formidling og synliggørelse af klimatiltag i [adresse]. Der er i projektkatalog 
2012-2013 angivet et økonomisk overslag for investeringer på klimaområdet i 2012 og 2013.  
  
Anvendelse af midlerne i 2012-2013 er sket i overensstemmelse med det økonomiske overslag.  
  
INDSTILLING 
Teknik og kulturdirektøren indstiller til Teknik- og Miljøudvalget: 
  
1.   At statusbeskrivelse af arbejdet med Klimaplanens ”Projektkatalog 2012–2013” tages til efterretning.  
  
BESLUTNING 
  
Bilag 
  
  
  
  
Teknik- og Miljøudvalget, 6. marts 2014: 
Fraværende: Bertram Søndergaard, Tommy Winther 
  
Godkendt. 
Klimaplan 2025 - Projektkatalog 2012-2013 
710-2014-51576 
Bilag: Status - Projektkatalog 2012 -2013 
710-2014-46807 
